PIB Headquarters
কোভিড-১৯ সংক্রান্ত পিআইবি’র সংবাদ
নতুন দিল্লি, ০9 এপ্রিল, ২০২১
২৪ ঘণ্টায় ৩৬ লক্ষ ডোজ প্রদানের মাধ্যমে দেশে এপর্যন্ত ৯ কোটি ৪৩ লক্ষেরও বেশি মানুষকে টিকা দেওয়া হয়েছে
দেশে আজ পর্যন্ত ৯ কোটি ৪৩ লক্ষেরও বেশি মানুষকে টিকা দেওয়া হয়েছে। আজ সকাল ৭টা পর্যন্ত ১৪ লক্ষ ২৮ হাজার ৫০০টি টিকাকরণের মাধ্যমে ৯ কোটি ৪৩ লক্ষ ৩৪ হাজার ২৬২ জনকে টিকার ডোজ দেওয়া হয়েছে। এর মধ্যে ৮৯ লক্ষ ৭৪ হাজার ৫১১ জন স্বাস্থ্য কর্মীকে প্রথম ডোজ, ৫৪ লক্ষ ৪৯ হাজার ১৫১ জন স্বাস্থ্য কর্মীকে দ্বিতীয় ডোজ, ৯৮ লক্ষ ১০ হাজার ১৬৪ জন প্রথম সারির কর্মীকে প্রথম ডোজ এবং ৪৫ লক্ষ ৪৩ হাজার ৯৫৪ জন প্রথম সারির কর্মীকে দ্বিতীয় ডোজ দেওয়া হয়েছে। ৬০ বছরের বেশি ৩ কোটি ৭৫ লক্ষ ৬৮ হাজার ৩৩ জন সুবিধাভোগীকে প্রথম ডোজ এবং ১৩ লক্ষ ৬১ হাজার ৩৬৭ জন সুবিধাভোগীকে দ্বিতীয় ডোজ দেওয়া হয়েছে। একই সঙ্গে ৪৫ থেকে ৬০ বছর বয়সী ২ কোটি ৬১ লক্ষ ৩ হাজার ৮১৪ জন সুবিধাভোগীকে প্রথম ডোজ ও ৫ লক্ষ ২৩ হাজার ২৬৮ জন সুবিধাভোগীকে দ্বিতীয় ডোজ দেওয়া হয়েছে। এপর্যন্ত দেশে ৮টি রাজ্যে টিকা প্রদানের হার ৬০ শতাংশ। গত ঘণ্টায় ৩৬ লক্ষেরও বেশি মানুষকে টিকার ডোজ দেওয়া হয়েছে। টিকাকরণ অভিযানের ৮৩ তম দিনে ৩৬ লক্ষ ৯১ হাজার ৫১১ জনকে টিকার ডোজ দেওয়া হয়েছে। এর মধ্যে ৪৯ হাজার ৪১৬টি টিকাকরণ পর্বের মাধ্যমে ৩২ লক্ষ ৮৫ হাজার ৪ জন সুবিধভোগীকে প্রথম ডোজ এবং ৪ লক্ষ ৬ হাজার ৫০৭ জন সুবিধাভোগীকে দ্বিতীয় ডোজ দেওয়া হয়েছে। বিশ্বজুড়ে দৈনিক টিকাকরণ অভিযান চলছে। এর মধ্যে ভারত দৈনিক গড়ে ৩৭ লক্ষ ৯৪ হাজার ৩২৮ জনকে টিকা প্রদান করে করে বিশ্বের মধ্যে প্রথম স্থানে রয়েছে। ভারতে নতুন করে সংক্রমণের হার ক্রমশই বাড়ছে। গত ২৪ ঘণ্টায় ১ লক্ষ ৩১ হাজার ৯৬৮ জন নতুন করে আক্রান্ত হয়েছেন। মহারাষ্ট্র, ছত্তিশগড়, উত্তর প্রদেশ, দিল্লি, কর্ণাটক, কেরালা, মধ্যপ্রদেশ, তামিলনাড়ু, গুজরাট এবং রাজস্থান – এই ১০টি রাজ্যে দৈনিক সংক্রমণের হার বেড়ে ৮৩.২৯ শতাংশ হয়েছে। মহারাষ্ট্রে একদিনে ৫৬ হাজার ২৮৬ জন করোনায় আক্রান্ত হয়েছেন। ছত্তিশগড়ে একদিনে ১০ হাজার ৬৫২ এবং উত্তর প্রদেশে ৮ হাজার ৪৭৪ জন নতুন করে আক্রান্ত হয়েছেন। ১২টি রাজ্যে দৈনিক সংক্রমণ হারের রেখাচিত্র ক্রমশই ঊর্ধ্বমুখী। ভারতে এপর্যন্ত করোনায় আক্রান্ত রোগীর সংখ্যা বেড়ে ৯ লক্ষ ৭৯ হাজার ৬০৮ জন হয়েছে। সক্রিয় রোগীর হার ৭.৫০ শতাংশ। মহারাষ্ট্র, ছত্তিশগড়, কর্ণাটক, উত্তর প্রদেশ, কেরালা – এই ৫টি রাজ্যে সংক্রমণের হার ৭৩.২৪ শতাংশ। ভারতে করোনা থেকে আজ পর্যন্ত আরোগ্যলাভ করেছেন ১ কোটি ১৯ লক্ষ ১৩ হাজার ২৯২ জন। দেশে সুস্থতার হার ৯১.২২ শতাংশ।
বিস্তারিত জানার জন্য https://pib.gov.in/PressReleseDetail.aspx?PRID=1710596 এই লিঙ্কে ক্লিক করুন।
ডাঃ হর্ষ বর্ধনের পৌরহিত্যে কোভিড-১৯ এর বিষয়ে মন্ত্রী গোষ্ঠীর ২৪ তম বৈঠক
কেন্দ্রীয় স্বাস্থ্য ও পরিবার কল্যাণ মন্ত্রী ডাঃ হর্ষ বর্ধনের পৌরহিত্যে আজ ভিডিও কনফারেন্সের মাধ্যমে কোভিড-১৯ এর বিষয় সম্পর্কিত মন্ত্রী গোষ্ঠীর উচ্চ পর্যায়ের ২৪ তম বৈঠক অনুষ্ঠিত হয়েছে। এই বৈঠকে কেন্দ্রীয় বিদেশ মন্ত্রী ডঃ এস জয়শঙ্কর, কেন্দ্রীয় অসামরিক বিমান চলাচল প্রতিমন্ত্রী শ্রী হরদীপ সিং পুরি, জাহাজ চলাচল, বন্দর ও জলপথ মন্ত্রকের স্বাধীন দায়িত্বপ্রাপ্ত এবং সার ও রসায়ন মন্ত্রী শ্রী মনসুখ মাণ্ডভিয়া, স্বাস্থ্য ও পরিবার কল্যাণ প্রতিমন্ত্রী শ্রী অশ্বিনী কুমার চৌবে এবং স্বরাষ্ট্র প্রতিমন্ত্রী শ্রী নিত্যানন্দ রাই উপস্থিত ছিলেন। ভার্চুয়াল মাধ্যমে এই বৈঠকে যোগ দেন নীতি আয়োগের স্বাস্থ্য বিষয়ক সদস্য ডঃ ভিনোদ কুমার পল। বিশ্বের বৃহত্তম টিকাকরণ অভিযানে সাফল্যের কথা তুলে ধরে কেন্দ্রীয় স্বাস্থ্য মন্ত্রী বলেন, আজ সকাল ৯টা পর্যন্ত ৬০ বছরের বেশি বয়সী ৩ কোটিরও বেশি সুবিধাভোগী এবং ৯.৪৩ কোটি মানুষকে টিকা দেওয়া হয়েছে। ভারত “টিকা মৈত্রী” কর্মসূচির মাধ্যমে বিশ্বের বিভিন্ন দেশে টিকা পাঠিয়ে সাহায্য জুগিয়েছে। এর আওতায় ভারত ৮৫টি দেশকে ৬.৪৫ কোটি কোভিড টিকার ডোজ পাঠিয়েছে। এমনকি বাণিজ্যিক চুক্তির আওতায় ২৫টি দেশকে ৩.৫৮ কোটি ডোজ সরবরাহ করা হয়েছে। পাশাপাশি ৪৪টি দেশকে ১.০৪ কোটি টিকার ডোজ অনুদান হিসেবে দেওয়া হয়েছে। কোভ্যাক্স-এর আওতায় ৩৯টি দেশকে ১.৮২ কোটি টিকা সরবরাহ করা হয়েছে। তিনি বলেন, দেশের ১৪৯টি জেলায় গত সাত দিনে নতুন করে কোনো কোভিড আক্রান্তের খবর পাওয়া যায়নি। এমনকি গত ১৪ দিনে ৮টি জেলায় নতুন করে কোনো কোভিড-১৯ আক্রান্ত রোগীর খবর মেলেনি। পাশাপাশি গত ২১ দিনে দেশের তিনটি জেলা এবং গত ২৮ দিনে ৬৩ জেলা থেকে কোভিড আক্রান্ত রোগীর কোনো খবর পাওয়া যায়নি। কোভিড সংক্রমণ প্রতিরোধে মোট পরীক্ষা পরিচালন এবং স্বাস্থ্য পরিকাঠামো সম্পর্কে বলতে গিয়ে ডাঃ বর্ধন জানান, এখনও পর্যন্ত মোট ২৫ কোটি ৭১ লক্ষ ৯৮ হাজার ১০৫টি কোভিড পরীক্ষা করা হয়েছে। এমনকি গত ২৪ ঘন্টায় ১৩ লক্ষ ৬৪ হাজার ২০৫টি কোভিড পরীক্ষা পরিচালিত হয়েছে। দেশে এখন ১ হাজার ২৩০টি সরকারি পরীক্ষাগার এবং ১ হাজার ২১৯টি বেসরকারি পরীক্ষাগার কাজ করছে। তিনি বলেন, কোভিড-১৯ মোকাবিলায় দেশে হাসপাতাল পরিকাঠামোর উন্নতিসাধন করা হয়েছে। এখন দেশে মোট ৪ লক্ষ ৬৮ হাজার ৯৭৪টি কোভিড বেড সহ ২ হাজার ৮৪টি শুধুমাত্র কোভিড হাসপাতাল তৈরি করা হয়েছে। এর মধ্যে ৮৯টি কোভিড হাসপাতাল কেন্দ্র পরিচালিত এবং ১ হাজার ৯৯৫টি কোভিড হাসপাতাল রাজ্য পরিচালিত। মোট কোভিড বেডের মধ্যে ২ লক্ষ ৬৩ হাজার ৫৭৩টি আইসোলেশন বেড, ৫০ হাজার ৪০৮টি আইসিইউ বেড এবং ১ লক্ষ ৫৪ হাজার ৯৯৩টি অক্সিজেন সাহায্যকারী বেড রয়েছে। এছাড়াও ৪ হাজার ৪৩টি শুধুমাত্র কোভিড স্বাস্থ্য কেন্দ্র গড়ে তোলা হয়েছে। এর মধ্যে ৮৫টি কেন্দ্র পরিচালিত এবং ৩ হাজার ৯৫৮টি রাজ্য পরিচালিত। এখানে মোট ৩ লক্ষ ৫৭ হাজার ৯৬টি কোভিড বেড রয়েছে। যার মধ্যে ২ লক্ষ ৩১ হাজার ৪৬২টি আইসোলেশন বেড, ২৫ হাজার ৪৫৯টি আইসিইউ বেড এবং ১ লক্ষ ১৭৫টি অক্সিজেন সাহায্যকারী বেড রয়েছে। দেশে মোট ১২ হাজার ৬৭৩টি কোয়ারেন্টাইন সেন্টার এবং ৯ হাজার ৩১৩টি কোভিড কেয়ার সেন্টার তৈরি করা হয়েছে। এর মধ্যে ২৮টি কোভিড কেয়ার সেন্টার দিল্লিতেই রয়েছে। সেখানে ৯ হাজার ৪২১টি আইসোলেশন বেড রয়েছে। কেন্দ্রীয় স্বাস্থ্য মন্ত্রী রাজ্য/কেন্দ্রশাসিত অঞ্চল/কেন্দ্রীয় প্রতিষ্ঠানে মোট ভেন্টিলেশন, পিপিই কিট, এন ৯৫ মাস্ক বিতরণ সহ চিকিৎসা সরঞ্জাম প্রদান সম্পর্কে বিস্তারিত ব্যাখ্যা দেন।
বিস্তারিত জানার জন্য https://pib.gov.in/PressReleseDetail.aspx?PRID=1710629 এই লিঙ্কে ক্লিক করুন।
কোভিড ১৯-এর পরিস্থিতি নিয়ে মুখ্যমন্ত্রীদের সঙ্গে প্রধানমন্ত্রীর আলোচনা দেশ প্রথম ঢেউয়ের চূড়ান্ত অবস্থা অতিক্রম করেছে এবং সংক্রমণ আগের থেকেও দ্রুত হারে হচ্ছে : প্রধানমন্ত্রী আমাদের ভালো অভিজ্ঞতা, সম্পদ রয়েছে, আর এখন টিকাও আছে : প্রধানমন্ত্রী ‘টেস্ট, ট্র্যাক, ট্রিট’-এর ওপর গুরুত্ব দিয়ে যথাযথ কোভিড আচরণবিধি ও ব্যবস্থাপনার ওপর জোর দিতে হবে : প্রধানমন্ত্রী কোভিড একঘেয়েমি’-র জন্য আমাদের উদ্যোগে কোনো ঘাটতি থাকলে চলবে না : প্রধানমন্ত্রী
প্রধানমন্ত্রী শ্রী নরেন্দ্র মোদী আজ কোভিড পরিস্থিতি নিয়ে ভিডিও কনফারেন্সের মাধ্যমে মুখ্যমন্ত্রীদের সঙ্গে আলোচনা করেছেন। বৈঠকে কেন্দ্রীয় স্বরাষ্ট্রমন্ত্রী কোভিডের বিরুদ্ধে লড়াইয়ে সরকার কী কী উদ্যোগ নিয়েছে, সেসম্পর্কে জানিয়েছেন। তিনি দেশে টিকাকরণ অভিযানের অগ্রগতি সম্পর্কে বিশদে জানান। কেন্দ্রীয় স্বাস্থ্য সচিব দেশে কোভিড পরিস্থিতির বিষয়ে বিস্তারিত ভাবে তথ্য তুলে ধরেছেন। বর্তমানে যেসব রাজ্যে সংক্রমণ বেশি হচ্ছে, সেখানে নমুনা পরীক্ষা বাড়ানোর ওপর গুরুত্ব দেওয়া হয়েছে। স্বাস্থ্য সচিব দেশে টিকা উৎপাদন ও সরবরাহের বিষয়ে বিস্তারিত তথ্য জানিয়েছেন। মুখ্যমন্ত্রীরা এই ভাইরাসের বিরুদ্ধে সঙ্গবদ্ধ লড়াইয়ে নেতৃত্ব দেওয়ার জন্য প্রধানমন্ত্রীকে ধন্যবাদ জানান। তাঁরা নিজ নিজ রাজ্যে কোভিড পরিস্থিতির বিষয়ে বিস্তারিত তথ্য তুলে ধরেন। যথাযথ সময়ে টিকাকরণ অভিযান শুরু করার ফলে লক্ষ লক্ষ মানুষের প্রাণ বাঁচানো গেছে। বৈঠকে টিকা নেওয়ার ক্ষেত্রে অনিহা ও টিকা নষ্ট করার বিষয়গুলি নিয়েও আলোচনা হয়েছে। প্রধানমন্ত্রী বৈঠকে মুখ্যমন্ত্রীদের কাছে কয়েকটি বিষয়ে স্পষ্ট করে জানিয়েছেন। প্রথমত দেশ প্রথম ঢেউয়ের সর্বোচ্চ অবস্থা অতিক্রম করেছে। বর্তমানে সংক্রমণ আগের থেকেও দ্রুত হারে বৃদ্ধি পাচ্ছে। দ্বিতীয়ত মহারাষ্ট্র, ছত্তিশগড়, পাঞ্জাব, মধ্যপ্রদেশ ও গুজরাটের মতো বিভিন্ন রাজ্য প্রথম সংক্রমণ ঢেউয়ের শীর্ষস্থান অতিক্রম করেছে। আরও অনেক রাজ্য এই একই দিকে অগ্রসর হচ্ছে। এটি অত্যন্ত উদ্বেগজনক বলে প্রধানমন্ত্রী মন্তব্য করেছেন। তৃতীয়ত বর্তমানে মানুষ পরিস্থিতিকে খুব হাল্কা করে দেখছে। কোনো কোনো রাজ্যের প্রশাসনের ক্ষেত্রেও একই মনোভাব দেখা যাচ্ছে। সংক্রমণের হার দ্রুত বৃদ্ধি পাওয়ায় সঙ্কটময় পরিস্থিতি তৈরি হয়েছে।
বিস্তারিত জানার জন্য https://pib.gov.in/PressReleasePage.aspx?PRID=1710531 এই লিঙ্কে ক্লিক করুন।
কোভিড-১৯ পরিস্থিতিতে টিকা মজুতের বিষয় নিয়ে সমস্ত রাজ্য ও কেন্দ্রশাসিত অঞ্চলের মুখ্যমন্ত্রীদের সঙ্গে বৈঠকে প্রধানমন্ত্রীর বক্তব্য
বিস্তারিত জানার জন্য https://pib.gov.in/PressReleasePage.aspx?PRID=1710541 এই লিঙ্কে ক্লিক করুন।
ডিএওয়াই-এনআরএলএম গ্রামীণ মানুষের মধ্যে স্বনির্ভর গোষ্ঠীর সংযোগ স্থাপনের মাধ্যমে কোভিড আচরণ বিধি, স্বাস্থ্য এবং টিকা গ্রহণের বিষয়ে প্রচার
কোভিড পরিস্থিতি ক্রমশ উদ্বেগজনক হতে থাকায় দ্বিতীয় ও তৃতীয় স্তরীয় শহর সহ বিভিন্ন জায়গায় সংক্রমণ প্রতিরোধে তৎক্ষণাৎ পদক্ষেপ নেওয়া দরকার। দিনদয়াল অন্তদ্যয় যোজনা- জাতীয় গ্রামীণ জীবন জীবিকা মিশন  ৫৯ লক্ষেরও বেশি স্বনির্ভর গোষ্ঠীর বিস্তৃত সংযোগ স্থাপনের জন্য একটি অনলাইন পদ্ধতিতে প্রশিক্ষণ শুরু করেছে। মূলত কোভিড-১৯ টিকাদান, করোনা বিধি আচরণ মেনে চলা এবং সাধারণ মানুষের মধ্যে সচেতনতার বার্তা ছড়িয়ে দেওয়ার জন্য এই উদ্যোগ নেওয়া হয়েছে।
বিস্তারিত জানার জন্য https://pib.gov.in/PressReleasePage.aspx?PRID=1710652 এই লিঙ্কে ক্লিক করুন।
সুসংহত ওষুধের জন্য ‘হোমিওপ্যাথি-রোডম্যাপ’ শীর্ষক দুদিন ব্যাপী সম্মেলন অনুষ্ঠিত হবে
কেন্দ্রীয় আয়ুষ মন্ত্রকের অন্তর্গত হোমিওপ্যাথি ক্ষেত্রে গবেষণার জন্য কেন্দ্রীয় পর্ষদ ‘সুসংহত ওষুধের জন্য হোমিওপ্যাথি-রোডম্যাপ’ শীর্ষক দুদিন ব্যাপী এক সম্মেলনের আয়োজন করেছে। ১০ ও ১১ এপ্রিল নতুন দিল্লির বিজ্ঞান ভবনে এই সম্মেলন আয়োজিত হবে। বিশ্ব হোমিওপ্যাথি দিবস উপলক্ষে হোমিওপ্যাথির প্রতিষ্ঠাতা ডাক্তার স্যামুয়েল হানিম্যান-এর জন্ম বার্ষিকীর স্মরণে এই অনুষ্ঠানের আয়োজন করা হয়েছে। কোভিড-১৯ সংক্রমণ প্রতিরোধে এবং চিকিৎসা ক্ষেত্রে হোমিওপ্যাথির গুরুত্ব তুলে ধরা হবে এই অনুষ্ঠানে।
বিস্তারিত জানার জন্য https://pib.gov.in/PressReleseDetail.aspx?PRID=1710665 এই লিঙ্কে ক্লিক করুন।
কেন্দ্রীয় অর্থমন্ত্রী শ্রীমতী নির্মলা সীতারমন ভিডিও কনফারেন্সের মাধ্যমে আন্তর্জাতিক অর্থ ভাণ্ডারের অন্তর্গত আন্তর্জাতিক আর্থিক ও অর্থ বিষয়ক কমিটি -এর পূর্ণাঙ্গ সভায় অংশ নিয়েছেন
কেন্দ্রীয় অর্থমন্ত্রী শ্রীমতী নির্মলা সীতারমন গতকাল ভিডিও কনফারেন্সের মাধ্যমে আন্তর্জাতিক অর্থ ভাণ্ডারের অন্তর্গত আন্তর্জাতিক আর্থিক ও অর্থ বিষয়ক কমিটি -এর পূর্ণাঙ্গ সভায় অংশ নিয়েছিলেন। এই বৈঠকে আন্তর্জাতিক অর্থ ভাণ্ডারের সদস্য ১৯০টি দেশের প্রতিনিধিরা যোগ দেন। আইএমএফসি-র সদস্যরা কোভিড-১৯ মহামারি মোকাবিলার জন্য এবং অর্থনৈতিক অবস্থা পুনরুদ্ধারে সুবিধার্থে গৃহীত পদক্ষেপ ও ব্যবস্থা সম্পর্কে পর্যালোচনা করেন। শ্রীমতী সীতারমন জানান, বিশ্বের বৃহত্তম টিকারণ অভিযানে ভারত ৬ এপ্রিল পর্যন্ত ৬৫ মিলিয়নেরও বেশি কোভিড-১৯ টিকা বিশ্বের বিভিন্ন দেশে সরবরাহ করেছে।
বিস্তারিত জানার জন্য https://pib.gov.in/PressReleasePage.aspx?PRID=1710498 এই লিঙ্কে ক্লিক করুন।
কোভিড ১৯ টিকাকরণ কর্মসূচীর বিষয়ে ভুল ধারনা দূর করতে আইএনওয়াইএএস-এর দেশব্যাপী নিবিড় প্রচার
বিজ্ঞান ও প্রযুক্তি দফতরের সচিব অধ্যাপক আশুতোষ শর্মা ৬-ই এপ্রিল কোভিড ১৯ টিকাকরণের বিষয়ে ভুল ধারনা দূর করতে দেশব্যাপী একটি প্রচার কর্মসূচীর সূচনা করেছেন। টিকাকরণ কর্মসূচীকে সফল করে তুলতে ইংরেজি ও হিন্দি সহ ১১টি ভাষায় প্রচার করা হবে। কোভিড ১৯ টিকাকরণের বিষয়ে সচেতনতা কর্মসূচীটি ইন্ডিয়ান ন্যাশনাল ইয়ং অ্যাকাডেমি অফ সায়েন্সেস আয়োজন করেছে। অ্যান্ড্রয়ে়ড ভিত্তিক মোবাইল অ্যাপ কোভ্যাক নিউজ-এর মাধ্যমে টিকার বিষয়ে সব জানা যাবে। আইএনওয়াইএএস এই অ্যাপটির উদ্ভাবন করেছে। দেশজুড়ে একটি ভিডিও ও অডিও প্রতিযোগিতার আয়োজন করা হয়েছে। এর মূল উদ্দেশ্য হল কতটা সফলভাবে মানুষের কাছে পৌঁছানো যায়। টিকার বিষয়ে সচেতনতা কর্মসূচীর অঙ্গ হিসেবে ‘জ্ঞানটিকা’ ওয়েবিনারের আয়োজন করা হয়েছে, যেখানে বিশিষ্ট বক্তারা কোভিড ১৯-এর টিকাকরণের বিষয়ে মূল্যবান মতামত জানিয়েছে।
বিস্তারিত জানার জন্য https://pib.gov.in/PressReleasePage.aspx?PRID=1710488 এই লিঙ্কে ক্লিক করুন।
চাহিদা অনুযায়ী ভারতীয় রেল ট্রেন চালিয়ে যাচ্ছে
ভারতীয় রেল চাহিদা অনুযায়ী ট্রেন পরিষেবা চালিয়ে যাচ্ছে। বর্তমানে ভারতীয় রেল প্রতিদিন গড়ে মোট ১,৪০২টি বিশেষ ট্রেন চালাচ্ছে। এমনকি ৫,৩৮১টি শহরতলির ট্রেন এবং ৮৩০টি যাত্রীবাহী ট্রেন চলছে।
বিস্তারিত জানার জন্য https://pib.gov.in/PressReleasePage.aspx?PRID=1710655 এই লিঙ্কে ক্লিক করুন।
পিআইবি-র আঞ্চলিক কার্যালয় থেকে প্রাপ্ত তথ্য
• কেরালা : রাজ্যের স্বাস্থ্য মন্ত্রী কে কে শৈলজা জানিয়েছেন, কোভিড-১৯ সংক্রমণ আটকাতে সরকার কার্যকরি পরিকল্পনা তৈরি করেছে। মঙ্গলবার ৪,৩৫৩ জন নতুন করে করোনায় আক্রান্ত হয়েছেন। রাজ্যে সংক্রমণের হার ৬.৮১ শতাংশ
(• তামিলনাড়ু : রাজ্যের কোভিড প্রতিবেদন অনুযায়ী ৪,২৭৬ জন নতুন করে করোনায় আক্রান্ত হয়েছেন। এর মধ্যে চেন্নাইয়ে ১,৫২০ জনের দেহে করোনা পজিটিভ ধরা পড়েছে।
• কর্ণাটক : রাজ্যের ৮টি শহরে করোনা কারফিউ জারি করার সিদ্ধান্ত নিয়েছে সরকার। এর মধ্যে বেঙ্গালুরুতে ১০ এপ্রিল থেকে এই করোনা কারফিউ জারি হবে। রাত ১০টা থেকে সকাল ৫টা পর্যন্ত নৈশ কারফিউ বলবৎ থাকবে। গতকালের হিসেব অনুযায়ী ৬,৫৭০ জন নতুন করে আক্রান্ত হয়েছেন। মৃত্যু হয়েছে আরও ৩৬ জনের।
• আন্ধ্র প্রদেশ : ২,৫৫৮ জন নতুন করে করোনায় আক্রান্ত হয়েছেন। আরও ৬ জনের মৃত্যু হয়েছে। গত ২৪ ঘণ্টায় ৩১,২৬৮ জনের করোনা পরীক্ষা করা হয়েছে। পাশাপাশি একদিনে ৯১৫ জন করোনা থেকে আরোগ্য লাভ করেছেন।
• তেলেঙ্গানা : আরটিপিসিআর পরীক্ষার সংখ্যা বৃদ্ধি করা হয়েছে। সমস্ত স্বাস্থ্য কর্মী ও প্রথম সারির কর্মীদের ১০০ শতাংশ টিকাকরণের লক্ষ্য নেওয়া হয়েছে। দৈনিক সংক্রমণের সংখ্যা ২,০৫৫-য় পৌঁছেছে।
• আসাম : কোভিড-১৯ আক্রান্তের সংখ্যা ক্রমশই বাড়ছে রাজ্যে। রাজ্যের স্বাস্থ্য মন্ত্রী হেমন্ত বিশ্বশর্মা লকডাউন অথবা নৈশ কারফিউ সম্ভাবনার কথা প্রত্যাখ্যান করেছেন। তিনি বলেছেন, প্রয়োজনে আরও পরীক্ষার সংখ্যা বাড়ানো হবে। বৃহস্পতিবার রাজ্যে মোট নতুন করে আক্রান্ত হয়েছেন ২৪৫ জন।
• মণিপুর : ১১ থেকে ১৪ এপ্রিল পর্যন্ত মণিপুরে কোভিড টিকাকরণ শিবিরের আয়োজন করা হয়েছে। মুখ্যমন্ত্রী এন বিরেন সিং সকল যোগ্য ব্যক্তিদের এই শিবির থেকে টিকা গ্রহণের আর্জি জানিয়েছেন। ইম্ফল বিমানবন্দরে আরও ৫ জনের দেহে কোভিড সংক্রমণ ধরা পড়েছে। মণিপুরে ১৬ জন নতুন করে করোনা আক্রান্ত হয়েছেন। বৃহস্পতিবার আরও একজনের মৃত্যু হয়েছে।
• মেঘালয় : কোভিড আক্রান্ত হয়ে আরও এক ব্যক্তির মৃত্যু হয়েছে। এই নিয়ে মেঘালয়ে মৃতের সংখ্যা বেড়ে দাঁড়ালো ১৫১। নতুন করে ২৫ জন করোনা আক্রান্ত হয়েছেন। একজন করোনা থেকে সুস্থ হয়ে উঠেছেন।
• ত্রিপুরা : গত ২৪ ঘণ্টায় ৩৭ জন করোনায় আক্রান্ত হয়েছেন। রাজ্যের উপ মুখ্যমন্ত্রীও করোনায় আক্রান্ত। আজ থেকে প্রথম ও দ্বিতীয় শ্রেণীর ক্লাস বন্ধ রাখা হয়েছে। চতুর্থ শ্রেণী পর্যন্ত ক্লাস এক দিন অন্তর এক দিন হবে।
• সিকিম : নতুন করে আরও ৬ জন আক্রান্ত হয়েছেন। অন্যদিকে, কোভিড-১৯ থেকে আরোগ্যলাভও করেছেন বহু মানুষ। গত ২৪ ঘণ্টায় আরও ২ জন করোনা থেকে সুস্থ হয়েছেন। সিকিমে করোনা আক্রান্ত রোগীর সংখ্যা ৬,৩২৩-এ পৌঁছেছে।
• নাগাল্যান্ড : আরও ৫ জন নতুন করে করোনায় আক্রান্ত হয়েছেন। পাশাপাশি এপর্যন্ত ১,০৬,১৯৯ জনকে কোভিড টিকা দেওয়া হয়েছে।
• মহারাষ্ট্র : রাজ্যে ৮৪.৩৫ লক্ষ মানুষকে করোনার প্রথম ডোজ এবং ৯.০৩ লক্ষ মানুষকে দ্বিতীয় ডোজ দেওয়া হয়েছে। রাজ্যে করোনা আক্রান্তের সংখ্যা ৫ লক্ষ ছাড়িয়েছে।
• গোয়া : গোয়ায় কোভিড কোভিড-১৯ এর দ্বিতীয় ঢেউ আটকাতে রাজ্য সরকার আরও একটি করোনা পরীক্ষাগার খোলার সিদ্ধান্ত নিয়েছে। রাজ্যের স্বাস্থ্যমন্ত্রী জানিয়েছেন, পুনের ন্যাশনাল ইনস্টিটিউট অফ ভাইরোলজি থেকে করোনা পরীক্ষার প্রতিবেদন আসতে ১০ থেকে ১৫ দিন সময় লেগে যাচ্ছে। যার ফলে করোনা চিকিৎসা ব্যাহত হচ্ছে। অন্যদিকে, মুখ্যমন্ত্রী জানিয়েছেন, ১১ থেকে ১৪ এপ্রিল পঞ্চায়েত স্তরে “টিকা উৎসব” আয়োজিত হবে।
• মধ্যপ্রদেশ : মধ্যপ্রদেশ সরকার চারটি জেলায় লকডাউন কার্যকর করার পরিকল্পনা গ্রহণ করেছে। রাতলাম ও বেতুল জেলায় আজ থেকে আগামী ৯ দিন লকডাউন জারি থাকবে। অন্যদিকে, খারগোন ও কাঁতনি জেলায় আজ থেকে আগামী ৭ দিন রাত ৯টা থেকে সকাল ৬টা পর্যন্ত কড়াকড়ি থাকবে। এমনকি সংক্রমণ প্রতিরোধে শুক্রবার সন্ধ্যে ৬টা থেকে সোমবার সকাল ৬টা পর্যন্ত ৬০ ঘণ্টা সমস্ত শহরে লকডাউন বলবৎ থাকবে। রাজ্যে আরও ৪,৩২৪ জন করোনায় আক্রান্ত এবং ২৭ জনের মৃত্যু হয়েছে।
• ছত্তিশগড় : কোভিড পরিস্থিতি বাড়তে থাকায় ছত্তিশগড় মাধ্যমিক শিক্ষা পর্ষদ দশম শ্রেণীর পরীক্ষা স্থগিত রাখার সিদ্ধান্ত নিয়েছে। তবে দ্বাদশ শ্রেণীর পরীক্ষার বিষয়ে এখনও কোনো সিদ্ধান্ত গ্রহণ করা হয়নি। মঙ্গলবার ৯,২৪২ জন নতুন করে করোনায় আক্রান্ত হয়েছেন। রাজ্যে সংক্রমণের সংখ্যা বেড়ে ৬৮,১২৫ জনে পৌঁছেছে।